"Ütle lastele, et armastan neid." Jumal
Tere tulemast vaatama saadet "Evangeeliumi tõed"!
Õpetuste sarja, mis keskendub
Jumala tingimusteta armastusele ja armule.
Siinkohal aga Andrew Wommack isiklikult.
Tere tulemast vaatama me saadet!
Jätkan eelmine kord alustatud seeriaga
"Milline on kristlane?"
See on kõige alus.
Paljud arvavad, et neil on see teema juba paigas
ja parem liikuda edasi mõne muu teema juurde.
Samas pead olema kindel,
et su usk on korralikult juurdunud Jumalasse
ja sa ei aktepteeri lihtsalt niisama paljusid asju, mida räägitakse.
Nii usun, et seda teemat on oluline kuulda ka kõigil kristlastel.
Ühtlasi on seda oluline mõista selleks, et saaksid seista oma usu eest
ja vastata inimeste küsimustele ning aidata neid.
Kahjuks on palju kristlasi, kes ei oska "kaitsta" oma usku,
mistõttu teised argumenteerivad nad üle
või nad ei suuda seetõttu juhtida inimesi Jumala juurde.
Seetõttu ongi tegu nii olulise teemaga.
Tsiteerisin eelmises saates Markuse 10:17,
rääkides Jeesuse juurde tulnud rikkast noormehest.
Ta oli pühendunud Jeesusele vaid teatud määrani,
uskudes, et Jeesus on Jumala poolt saadetud
ja Jumala vägi voolab Temas,
kuna Jeesus tervendas inimesi ja sündis igasugu imesid.
Nii oli see noormees valmis
ülendama Jeesust ja nägema Temas kedagi erilist.
Kuid ta polnud valmis minema lõpuni,
et kummardada ja usaldada vaid Jeesust
omamaks suhet Jumalaga.
Nii ta siis küsiski Jeesuselt midagi. Markuse 10:17.
"Ja kui Jeesus läks teele,
jooksis keegi tema juurde ja küsis temalt ta ette põlvili heites:
Hea Õpetaja, mis ma pean tegema, et ma päriksin igavese elu?”
Rääkisin möödunud kord, et tegu oli vale küsimusega.
Ta arvas, et ta peab olema piisavalt hea,
et teenida välja igavest elu.
Kuid see pole nii.
Põhjus, miks Jeesus vastas talle nagu ta vastas,
oli selles, et Ta juhtis mehe tagasi käsuseaduse juurde.
Salm 19: "Käske sa tead: ära tapa, ära riku abielu, ära varasta,
ära anna valetunnistust, ära peta, austa oma isa ja ema!”
Ta tsiteeris sisuliselt
2. Moosese 20 ptk. ja 5. Moosese 6. ptk.,
juhtides ta tähelepanu Jumala seadustele.
Paljud ei mõista, mida see nõuab omada suhet Jumalaga,
sest nad arvavad,
et nad peavad selleks täitma kõiki Piiblis nimetatud käske.
Nad arvavad, et kui suudavad täita enamust neist...
"Keegi pole ju täiuslik,
aga kui suudan täita 80-90% neist ja mitte vaid 20-30%,
siis Jumal võtab mu kindlasti vastu."
Kuid see pole nii.
Jumal ei andnud neid käske selleks,
et teenida nende pidamise kaudu välja suhe Temaga.
Keegi ei suuda neid pidada.
Inimesed, kes arvavad, et nad suudavad neid pidada
ja et nad on teistest paremad...
Jumal ei andnud neid käske selleks, et peaksid suutma neid kõiki pidada...
4. Moosese 21-22. peatükkides
on juttu kõigist preestritele mõeldud seadustest.
Uue Testamendi kohaselt on kõik usklikud kuningad ja preestrid.
Vana Testamendi kohaselt ei tohtinud su ihul aga olla sünnimärki,
sul ei tohtinud olla lömmis nina ega küürus selga.
Sul pidi olema täiuslik rüht.
Sa ei tohtinud olla lampjalgne.
Miks küll Jumal andis sellised seadused?
Kuna me oleme Uue Testamendi järgi kui preestrid,
kas peaksime minema oma sünnimärke välja lõikama
või kandma seljatuge, et omada sirget rühti?
Või tuunima kuidagi oma lampjalgu ja oma üleüldist olemist?
Ei.
Ometi ütles Jumal,
et preestrid kui Jeesuse esindajad, peavad olema täiuslikud.
Jumal ei loonud inimest algselt kössis õlgade ja sünnimärkidega.
Tegu on ebatäiuslikkusega
ja seadus antigi selleks, et tuua su ebatäiuslikkus esile.
Mitte selleks, et peaksid minema oma sünnimärke välja lõikama,
vaid selleks, et sa ei loodaks enam omaenda jõupingutustele
teenimaks välja oma suhet Jumalaga.
Selleks, et alanduksid Tema ees ja ütleksid:
"Olen pattu teinud ja jäänud ilma Su aust.
Ole mulle armuline!"
Ja siis Ta võtab su vastu.
Kuulsin kord üht nalja mehe kohta, kes läks taevasse
ja kus ingel küsis ta nime.
Ta ütles oma nime,
mispeale ingel ütles, et peab esitama talle teatud küsimusi.
"Pead vastama neile küsimustele ja saama kokku 100 punkti,
et pääseda taevasse."
Mees vastas: "Pole probleemi! Olen terve elu Jumalale elanud."
Ingel: "Olid sa ka hea inimene?" Mees: "Jaa, väga hea inimene."
Ingel: "Kümnist maksid?" Mees: "Ei jätnud kordagi vahele."
Ingel: "Selle eest saad ühe punkti."
Mees: "Vaid ühe punkti kümnise maksmise eest?"
Ingel: "Truu olid oma naisele?" Mees: "Olin truu."
Ingel: "Selle eest saad kaks punkti."
Ingel: "Inimesi aitasid ja head tegid?" Mees: "Muidugi."
Ingel: "Selle eest saad pool punkti."
Peale 4-5 küsimust oli mees täiega meeleheitel,
öeldes: "Mis asja?
Kui nõndaviisi mind hindad ja ma pean kokku saama 100 punkti,
siis olgu Jumal mulle armuline!"
Ingel lõpetas hoobilt küsitlemise ja ütles: "Tere tulemast taevasse!"
See oli see, mida käsud tegid -
panid inimesi arvama, et nad peavad olema piisavalt head,
käima kirikus, maksma kümnist jne.
Jumala standardid aga on nii kõrged, et keegi ei suuda neid täita.
Nii polnud ka käskude eesmärk tagada sulle päästet.
Ma võiks tunde rääkida Piibli põhjal sellest,
kuidas käsuseaduse eesmärk oli surmata ja mõista hukka;
tuua sind patutunnetusele
ja panna sind lõpetama vabanduste toomine
ning tekitada sinus süütunnet Jumala ees.
Käsud olid mõeldud su hukkamõistmiseks ja surmamiseks.
Käsud polnud su vabastamiseks,
vaid näitamaks sulle, kui ebatäiuslik sa oled,
et lõpetaksid omaõigsuses elamise
ja suhtumise nagu sel noormehel oli, kes küsis: "Mida ma tegema pean?"
Käsuseadus polnud su vabastamiseks,
vaid näitamaks, et sinust endast pole kunagi küll
ja sa pead võtma vastu Jumala armuanni.
Kuna mees esitas vale küsimuse, andis Jeesus talle vastuseks käsud,
näidates nende läbi, et mees peab olema täiuslik.
"Kui tahad loota iseenda peale, pead olema täiuslik
ja tegema kõike täiuslikult."
Seetõttu Jeesus andiski talle need käsud.
Noormees vastas Markuse 10:20:
Õpetaja, seda kõike olen ma pidanud oma noorusest alates.”
See mees oli petetud.
Keegi pole pidanud noorusest saati kõiki käske.
Keegi peale Jeesuse pole eales elanud patuta elu.
Roomlastele 3:23 ütleb,
et kõik on pattu teinud ja jäänud ilma Jumala aust.
Nii oli see mees petetud.
Ma ei kahtlegi, et ta oli väliselt väga hea inimene
ja tegi eeldavasti palju head.
Kuid võin garanteerida,
et mitte keegi pole eales suutnud pidada täiuslikult kõiki käske
ja nii oli see mees petetud.
"Jeesus aga, vaadanud talle otsa,
tundis armastust ta vastu ja ütles talle:
Üks asi puudub sul.
Mine müü kõik, mis sul on, ja anna vaestele,
ja sul on aare taevas,
ning tule järgne mulle!”
Tead sa, et Jeesus ei nõudnud seda mitte kelleltki teiselt?
Sakkeus oli ka rikas mees,
aga Jeesus ei käskinud tal küll kõike maha müüa.
Seal oli palju rikkaid.
Muide, siin samas peatükis, Markuse 10:29-30,
ütles Jeesus ise, et pole ühtki inimest,
kes, olles Tema pärast jätnud maha oma maja, pere, põllud või inimesed,
ei saaks seda sajakordselt tagasi isegi keset maist tagakiusu
ja üks päev ka igavese elu.
Jeesus ütles, et kui järgneme Talle,
saame sajakordselt tagasi juba siin maises elus.
Jutt käib edukusest ehk heast käekäigust.
Sa saad olema edukas. Jumal ei ole selle vastu.
Kuid tolle noormehe usk oligi vaid tema edukuses ja iseendas.
Ma ei tea, kas oled kunagi olnud
väga, väga rikaste inimeste seltskonnas,
aga neis on midagi teistsugust.
Võib-olla see ei kehti kõigi nende puhul,
aga üleüldine reegel on,
et inimesed suhtuvad neisse nende rikkuse tõttu teistmoodi.
Rikkad tunnevad, et teised nagu võlgneks neile midagi
ja nad on teistest üle.
Nad loodavad oma rikkuse peale, mis otsekui annab neile mõjujõu.
Võin garanteerida,
et kui mõni miljardär astuks mõnda kogudusse sisse,
pakuks inimesed talle parimat kohta ja austaks teda.
Nii usubki enamus rikkureid,
et nende raha ja rikkus annavad neile eeliseid teiste ees.
Nad loodavad sellele ja kasutavad seda ära.
Jah, see ei pruugi kehtida kõigi puhul, aga väga paljude puhul siiski.
Nii lootis ka see noormees oma rikkuse peale.
Usun, et see on ka põhjus,
miks Jeesus käskis tal kõik maha müüa.
Mees teatas: "Olen pidanud kõiki käske."
Kõige esimene käsk 2. Moosese 20:3 on:
"Sul ei tohi olla muid jumalaid minu palge kõrval!"
Sa pead olema pühendnud Jumalale
ja sa pead lootma vaid Talle, mitte iseendale ega millelegi muule.
See mees aga lootis omaenda rikkuse peale.
Ta lootis oma positsiooni peale.
Olen kindel, et paljud austasid teda
ja ta sai lubada endale asju, mida vaesed ei saanud.
Ta kasutas oma raha
ja arvas, et see annab talle eelise teiste inimeste ees.
Sellega aga rikkus ta kõige esimest käsku.
Koloslastele 3:5 on öeldud, et ahnus on ebajumalateenistus.
See mees himustas raha ja eeliseid, mida raha talle andis.
Ta lootis oma rikkuse peale.
Jumalal pole midagi selle vastu, kui omad raha,
aga Ta ei taha, et raha omaks sind.
Ta ei taha, et loodaksid raha peale.
Usun, et põhjus, miks Ta käskis noormehel kõik maha müüa,
oli selles, et näidata talle,
kuidas ta oli rikkunud kõige esimest käsku.
Noormees oli olnud himur oma südames.
Kindlasti ka pahandanud inimeste peale
ja vihanud neid oma südames.
Mäejutluse põhjal Matteuse 5:22, 28 ütles aga Jeesus,
et kui vihkad kedagi oma südames, oled otsekui sooritanud mõrva.
Kui himustad mõnda naist oma südames,
oled juba kui rikkunud abielu.
See noormees oli enese teadmata rikkunud neid käske,
mistõttu Jeesus käskiski tal müüa kõik maha
ja seejärel järgneda Talle,
et saada osa tõelistest taevastest rikkusest.
"Noormees kurvastas nende sõnade pärast
ja lahkus rõhutuna, sest ta oli suure varanduse omanik."
Ehk siis, ta ei reageerinud sellele positiivselt
ega võtnud Jeesust vastu.
Ta polnud valmis andma end üle Jeesusele.
Tooksin siinkohal uuesti välja salmi 21:
"Jeesus aga, vaadanud talle otsa, tundis armastust ta vastu..."
Põhjus, miks Jeesus käskis tal kogu oma vara maha müüa
ja anda selle vaestele,
polnud selles, et Ta tahtnuks kõik ära võtta.
Tegu polnud iseka ega manipuleeriva palvega.
Jeesus käskis anda selle vaestele
ja seda seetõttu, et see mees lootis oma rikkusele,
selle asemel, et loota Jumalale.
Ta lootis omaenda jõupingutustele, mistõttu ta küsiski:
"Mida ma peaksin tegema, et pärida igavest elu?"
Ta ei otsinud päästjat, vaid püüdis end ise päästa.
"Jumal, mida ma tegema peaks, et päästa iseennast?"
Ta lootis ka kõikide nende käskude täitmisele.
Ta oli kindlasti hästi religioosne inimene.
Jeesus aga ütles, et mees ei saa loota iseenda peale.
"Saa lahti kõigest, mille peale loodad!
Müü maha kõik, mis sul on!
Jõua punkti, kus kõik, mis sul on, on Jumal
ja pane oma usk vaid Jumalasse."
See mees aga polnud valmis seda tegema.
See erineb sellest,
mida enamus religioonist tänapäeval õpetab.
Panen selle loo taas konteksti.
Ristil rippunud röövel ei pidanud müüma kõike, mis tal oli.
Ta sai ka päästetud ilma ristimiseta, ilma kogudusega liitumata
ja ilma leeris käimata.
Ilma ühtegi heategu tegemata.
Usun, et see ongi nii lihtne - pead vaid uskuma Jeesusesse
ja võtma vastu Tema pääste.
See võibki olla nii lihtne.
See röövel ristil oli valmis kõigi nende inimeste ees,
kes pikasid Jeesust ja oli täiega õel publik,
ta oli valmis alanduma nende kõigi silme all
ja samastuma Jeesusega, kes oli suremas tema kõrval ristil.
Ta pühendus Jeesusele.
Tal polnud sisuliselt midagi, sest talt' oli kõik ära võetud.
Kuid ta pühendus kõigega, kes ja mis ta oli, Jeesusele.
Sama kehtib ka täna.
See on nii lihtne ja tehtav vaid hetkega.
Selle otsustamiseks ei pea kuluma aastaid
ja selle saavutamine ei eelda mitmest rõngast läbi hüppamist.
Küll aga peab see tulema südamest.
Roomlastele 10:9:
"Kui sa oma suuga tunnistad, et Jeesus on Issand,
ja oma südames usud, et Jumal on ta üles äratanud surnuist,
siis sind päästetakse."
See on üks võimas kirjakoht, mis räägib, kuidas saada päästetud.
Sa pead oma suuga tunnistama, et Jeesus on Issand.
See on enamat, kui lihtsalt millegi välja ütlemine.
Sa pead tegema Temast oma Issanda
ja pühendama end Talle.
See ei tähenda, et pead olema täiuslik
või et sa kunagi ei eksi - raudselt eksid.
Sa ei saa olla täiuslik,
aga sa pead tahtma anda kontrolli oma elu üle Jeesusele.
Pead usaldama Teda
ja lootma Tema, mitte iseenda headuse peale.
Pead lõpetama lootmise omaenda headusele,
arvates, et Jumal võtab su vastu, kuna väärid seda.
Pead pöörduma sellest.
Kui loodad oma raha, vara või firmajuhi positsiooni peale;
kui oled poliitik ja kandideerid või oled kuulus filmitäht jne. -
kõik need asjad, mille pärast sind austatakse,
siis tea, et Jumal ei austa sind nende asjade pärast.
Jumal ei vaata su saavutustele ega võidetud trofeedele.
Ainus, mida Jumal vaatab, on,
kas oled teinud Jeesusest oma Issanda
ja võtnud Ta vastu kui oma Päästja.
See on see, mis loeb.
Jeesusest peab saama su isiklik Päästja,
mistõttu küsimus on, kas oled alistunud Talle?
Jeesus tahtis tõestada sellele noormehele,
et too ei ole pidanud kõiki käske ja oli rikkunud juba kõige esimest neist
"Kui tahad tõesti usaldada mind ja saada midagi mu käest,
lastes mul olla oma päästja,
pead minema ja müüma kõik maha ning lootma minu peale."
Jeesus ütles, et igaüks, kes selliselt otsustab,
saab sajakordselt tagasi.
Nii et, ta ei püüdnud sellelt mehelt midagi röövida.
Kui see mees oleks müünud oma vara ja andnud raha vaestele,
oleks ta saanud uuesti rikkaks.
Sest Jeesus tõotas nii.
Jeesuse püüe aga oli
juhtida mehe tähelepanu ära neilt maistelt asjadelt -
ta mõjujõult ja mainelt.
Sama kehtib tänagi.
On inimesi, kes kasutavad Jeesust vaid kui paralleel-võimalust elus.
Nägin kord telekas intervjuud ühe naisega,
kes ütles: "Ma polnud nagu teised.
Ma polnud joodik ega lahutatud, ma polnud meeleheitel ega vaene.
Mu elus polnud midagi sellist ja mu elu oli imeline.
Jeesuse vastuvõtmine oma ellu oli lihtsalt kui kirsiks tordil -
üheks väikeseks lisaks mu elus."
Võib-olla ta ei väljendanud end korrektselt,
aga see pani mind küll mõtlema, on ta üldse päästetud?
Jeesus ei saa olla vaid kui lisa su elus.
Ta pole vaid täiendus sellele, mida sinus endas pole.
Sa pead ütlema lahti igasugusest iseendale lootmisest
ja rahuldustundest, mida su enda võimekus sulle pakub,
tunnistades Jeesuse oma Issandaks
ja uskudes oma südames, et Jumal äratas Ta üles surnuist.
Ainuüksi see kõrvaldab Jeesuse tavainimeste kategooriast,
kes lihtsalt rääkis ilusaid asju.
Jeesus tõusis surnuist,
öeldes, et Temas endas on vägi tõusta surnuist.
Isa andis Talle selle väe.
Jeesus oli inimese kuju võtnud Jumal,
kes suri meie pattude eest, makstes hinna nende eest.
Kuid Ta ka tõusis surnuist, sest Ta on Jumal.
Ta tõusis surnuist üles.
Kuniks sa aga pole valmis tegema Temast oma elu Issandat...
See ei tähenda, et sa ei eksiks enam kunagi,
sest see pole võimalik,
kuid sa pead olema valmis andma oma elu üle Talle, öeldes:
"Jeesus, nii palju, kui võimalik - Sinu abil ja juhtimises,
tahan ma järgida Sind."
Kuniks sa pole valmis end selliselt Jumalale pühendama,
ei saa sa ka tõeliselt päästetud.
See tõsiasi on eeldavasti röövinud väga paljudelt väga palju.
Olen näinud kogudusi,
kus inimesed kutsutakse ette ja neil palutakse täita mingi kaardike,
tõotades seeläbi inimestele taevasse pääsu.
Kuid see ei vasta tõele.
Jah, sa võid seda teha ja liituda mõne kogudusega,
kuid kõik taandub siiski sellele,
kas oled teinud Jeesusest oma Issanda või mitte.
On inimesi, kes käivad pihil, tunnistades preestrile oma patte.
Ma olin kunagi Kaitseväe kaplani abi.
Kui katolik preester lõpetas teenistuse,
oli minu asi aidata tal asju valmis seada.
Kuna ma ise polnud katoliiklane, ei pidanud ma teenistusel osalema,
kuigi mitmelgi neist ka osalesin.
Mäletan üht noormeest, kes koges nii tugevalt,
et ta peab tegema Jeesusest oma Issanda.
Rääkisin temaga sellest 2-3 päeva.
Siis aga läks ta katolikule teenistusele
ja pihile, kus tunnistas üles kõik oma patud.
Kui ta sealt ära tuli,
rääkisin talle jälle Jeesuse vastu võtmisest,
kuid ta ütles, et ta ei vaja seda enam.
Küsisin, mis mõttes?
Ta ütles, et preester kuulutas talle kõik ta patud andeks
ja kuna tal on nüüd Jumalaga asjad korras,
saab ta taevasse.
Ütlesin, et see on kaugel tõest, sest Piibel küll nii ei ütle.
Mees aga ei võtnud enam kuulda,
kuna religioon ütles talle, et piisab vaid pihil käimisest
ja keegi kuulutab talle ta patud andeks.
Et piisab vaid koguduses käimisest ja oledki kristlane valmis.
Kuid see pole nii.
Roomlastele 10:9:
"Kui sa oma suuga tunnistad, et Jeesus on Issand,
ja oma südames usud, et Jumal on ta üles äratanud surnuist,
siis sind päästetakse,
sest südamega usutakse õiguseks, suuga aga tunnistatakse päästeks."
Su südames peab olema siiras pühendumine
Jeesusele kui oma Issandale
ja sellele peab järgnema ka tegutsemine.
Sa pead tegema midagi.
Küsimus pole vaid seesmises tunnistamises,
vaid usus, millega kaasnevad ka teod.
Valmidus tegutseda oma usu põhjal.
Kuniks sa pole seda teinud, pole sa ka tõeliselt päästetud.
Tean, et osade jaoks võib see olla häiriv,
sest oled kogu elu kirikus käinud ja arvanud, et see teeb sinust kristlase
Kirikus käimine aga ei tee sinust kristlast,
nii nagu garaažis istumine ei muuda sind autoks.
Kui oled auto, pead enda kaitseks varjuma garaaži.
Kui oled kristlane, pead enda kaitseks käima kirikus,
sest see teeb sulle head.
Kuid ainuüksi kirikus käimine ei tee sinust veel kristlast.
Nagu ka mitte usk sellesse, et Jeesus elas kord ja oli hea inimene.
Ja isegi, kui nimetaksidki Teda Päästjaks,
siis kui sa pole teinud Temast oma elu Issandat,
pole sa siiski kristlane.
Sa pole uuestisündinud.
Toon järgmistes saadetes esile ka vastavaid piiblisalme.
Ütlen lihtsalt,
et selle teemaga seoses on olnud palju segadust,
kuna paljud tuginevad omaenda headele tegudele.
See rikas noormees tegi sama,
kuid Jeesus ilmutas talle tegelikku tõde
tõeliseks kristlaseks olemise kohta.
Seda on ka sul oluline mõista.
Sinu igavik sõltub sellest.
Sa ei saa järgida vaid religiooni, vaid seda, mida Jumala Sõna ütleb.
Me saade on tänaseks läbi, kuid ma jätkan järgmises saates.
Mul on selle teema kohta ka vastavad materjalid.
On nii oluline, et saaksid sellele teemale pihta.
See on kõigi jaoks vajalik.
Kui sa ei ole teinud Jeesusest oma isiklikku Issandat
ega ole pühendanud oma elu Talle,
siis helista TV7'sse 44 22 227 ja su eest palvetatakse.
Samas telli endale ka kõik need materjalid,
mille kohta kuuled peagi reklaami.
Tahan julgustada sind reageerima kõigele täna kuuldule
ja vaatama me saadet järgminegi kord.
Andrew 4-osaline õpetusseeria "Uus sina ja Püha Vaim"
on tellitav nii CD'na kui DVD'na.
DVD'l on salvestatud telekas näidatud 5-nädalane õpetusseeria.
Sama õpetus on saadaval ka raamatu kujul.
Lisaks sellele on saadaval ka samateemaline õppematerjal,
millel kaasas olevalt CD'lt
saab selle ka PDF-failidena välja trükkida.
Külasta meie kodulehte www.awme.net
ja ava kastike "What's On TV", et saada rohkem infot tellimise kohta.
Ühtlasi pakume sulle raamatut "Taaveti õppetunnid" (inglise keeles)
Telli see samuti meie kodulehelt.
Kõik meie kontaktid - ka tellimusteks, on nähtavad ekraanil.
Loodame sinust kuulda juba täna!
Täpsem info Andrew Wommacki teenistuste kohta www.awme.net
Hetkel jagatav info
puudutab juba toimunud pastorite konverentsi 2014. a. sügisel,
kus kõnelesid erinevad jumalasulased.
Varasemalt oli kõnelejateks vaid kolm pastorit,
kuid tänu uuele asukohale sai teha ka mitmeid muudatusi.
Üheskoos peeti mõnusat söögiosadust,
kuid kõige olulisem oli siiski mitmed uued kõnelejad,
mistõttu tegu oli igati võimsa koosviibimisega.
Konverents oli mõeldud
kõigile täisajaga jumalariigis teenivatele inimestele
ja tegu oli väga, väga erilise ajaga.
Rohkem infot eelolevate ürituste kohta leiate www.awmi.net
Charise piiblikool muudab elusid
Tulin siia paljude religioossete arusaamadega.
Olin olnud pikka aega kristlane,
aga mu elus oli asju, mida ma ei mõistnud.
Charisesse tulles läbisin aga kui puhastuskuuri
ja juurdusin tõeliselt Jumala Sõnasse,
hakates kasvama Jumalas.
See oli imeline!
Inglismaa Charise piiblikool asub mitmes erinevas kohas.
Täpsem info ekraanil nähtava kodulehe kaudu.
Venemaa südames asuvates külades juhtus hiljaaegu midagi võimast.
Charise piiblikooli õpilased Coloradost vallutasid need külad,
viies seal läbi tervenduskooli.
Meil on imeline aeg siin Kesk-Venemaal.
Oleme koondanud kokku suure hulga siinseid pastoreid.
Lisaks neidki, kes sõitnud maha 8-9-tunnise teekonna,
et kuulda tervenemisest.
Kõik, kes sellest kuulevad,
lähevad omakorda küladesse, kust rahvas ei saa kohale tulla
ja palvetavad nende eest.
Oleme täiega põnevil sellest.
Meil on siin külas tervenduskool
ja me oleme eriliselt võtnud aega, et palvetada tervenemiste eest.
Inimeste nägemine-kuulmine on taastunud.
Inimesed on paranenud artriidist ja palju muid imesid.
Inimesed on saanud vabaks religioossetest sidumistest.
Nende südamed ja meeled on saanud vabaks.
Inimesed saavad liigutada kehaosi, mida enne ei saanud.
Nii põnev! Tõeline eesõigus olla siin.
Tegu oli esimese raportiga 3. kursuse meedia tudengilt Jessicalt,
kes kajastas Venemaal toimuvat.
Hästi tehtud, Jessica!
Saamaks rohkem infot, kuidas olla isegi maailma muutja,
külasta kodulehte www.awme.net
ja vajuta paremal nurgas nuppu "Bible College".
Tahad teada, mis toimub
Andrew Wommacki teenistuse ja Charise piiblikooli telgitagustes?
Siis otsi me kodulehelt üles "Inside story".
Mine me kodulehele www.awmi.net
ja vaata lehe paremal üleval nurgas olevat "Inside story".
Saa teada, mis toimub Andrew Wommacki teenistuses
ja Charise piiblikoolis.
Muuda oma elu
Muuda maailma
Tõlge: Anne-Ly Raukas
Andrew Wommacki Teenistus